Výlety po Slovensku má rád zrejme každý. Prednedávnom mi jeden kamarát poradil, aby som urobil článok práve o slovenských hradoch a zámkoch. Prišlo mi to, ako skvelý nápad a konečne som sa k tomu aj dostal. Takže nižšie si pozri zoznam tých miest, kde som našiel pre mňa tie najkrajšie historické stavby.
Vznikol tak rebríček mojich najobľúbenejších historických pamiatok, ktorý ti možno pomôže naplánovať tvoje výlety po Slovensku.
Tento zoznam nie je o nejakom porovnávaní alebo striktnom dodržiavaní toho, čo je na Slovensku najkrajšie v takomto poradí. Je to len môj subjektívny názor a zostavil som ho podľa toho, ako som sa na daných miestach cítil. Ideme na to!
Hrady/Zámky/Kaštiele/Kostoly
Zrejme si už mnohé navštívil aj ty. Ak nie, tak ťa možno niečo z nižšie uvedených miest nakopne, na tvoj ďalší výlet po Slovensku. Samozrejme toho máme doma omnoho viac ako je v mojom zozname. Potešíš ma ak sa so mnou podelíš o tie miesta, ktoré sa páčia tebe. Určite sa na niektorom z nich rád zstavím aj ja. Veď aj tento článok vznikol práve vďaka tomu, že som dostal tipy od rôznych ľudí.
23. Hrad Krásna Hôrka
Poslednú priečku má tento hrad, lebo je v rekonštrukcii. Z toho sa samozrejme teším, lebo je to nádherná pamiatka, ktorú by bola škoda nechať ju ľahnúť popolom. Avšak, počas mojej návštevy som stretol viacero zahraničných turistov. Tí išli na toto miesto cielene a keď zistili, že kvôli rekonštrukcii neuvidia nič a trepali sa tu zbytočne, boli viditeľne sklamaní (stačilo by dať zopár cudzojazyčných informačných tabúľ a mohlo by to vyzerať o niečo lepšie).
22. Hrad Fiľakovo
Hrad v tomto meste je takisto v rekonštrukcii. Dá sa povedať, že ani len netuším, či to je naozaj hrad alebo už zrúcanina. Nechcem nikoho uraziť a verím, že každý robí, koľko vládze, no tých 5 robotníkov, ktorých som tam videl, tie práce nedokončia ani v dobe, keď už bude teleportovanie sa úplne bežnou záležitosťou.
21. Zámok Vígľaš
Interiér tohto zámku je veľmi pekný a zachovalý. Dokonca sa dá absolvovať aj prehliadka s výkladom. Trochu ma však mrzí dosť veľký zásah sklobetónovej rekonštrukcie, ktorá podľa mňa kazí celý charakter tohto miesta.
20. Hrad Červený Kameň / Výlety po Slovensku
Tu sa mi najviac páčilo sokoliarske vystúpenie, kde sa dá vidieť tieto krásne operence celkom z blízka. Ak budeš mať šťastie, tak budú naozaj veľmi blízko.
19. Drevený kostolík Kožany
Malinký drevený kostolík sa mi naozaj veľmi páčil a išiel som do tejto obce len kvôli nemu. Na moje nešťastie bol zatvorený a vypátrať kľučiara bolo ťažšie, ako komunikovať v cudzom jazyku v krajine, ktorej reč neovládam.
18. Zrúcanina hradu Beckov
Zrúcanina, ktorá je podľa mňa zatienená hradom v Trenčíne určite stojí za povšimnutie. Vždy, keď idem po diaľnici, tak jej venujem svoju pozornosť.
17. Zrúcanina hradu Devín
Na toto miesto som vždy chodil rád. Najmä v lete je to skvelá lokalita na live koncerty alebo podobné podujatia (nezabudni si vziať aj repelent :-) ).
16. Mestský hrad Kremnica / Výlety po Slovensku
V tomto meste sa mi páči azda všetko!
15. Hrad Budatín
Okolo neho som išiel už asi milión krát. Asi aj preto mi nejak zostal v pamäti.
14. Kaštieľ Svätý Anton
Tak skvele naplánovanú budovu som nevidel už dlho. Okná, komíny, dvere… To všetko je dokonale naprojektované v súlade s kalendárom! Expozície z mnohých kútov sveta… To proste musíš vidieť!
13. Hrad v Starej Ľubovni
Je ďalšie krásne a veľmi dobre zachovalé miesto so skvelým príbehom, ktorý sa oplatí vypočuť.
12. Drevený kostol v obci Svätý Kríž
Najväčší drevený kostol na Slovensku snáď stačí na to, aby si si ho šiel pozrieť aj ty.
11. Hrad Trenčín / Výlety po Slovensku
Jeden z najznámejších hradov na celom Slovensku je naozaj krásny. Zvnútra, zvonku alebo aj jeho okolie. Je to úplne jedno. Všade je čo pozerať.
Tak a ide do tuhého.
Čaká ťa najkrajších 10 pamiatok na výlety po Slovensku
10. Nový hrad v Banskej Štiavnici
V tomto meste je toho na pozeranie toľko, že mnohé mestá môžu len ticho závidieť. Mne sa spolu s Kalváriou najviac páči práve tento hrad.
9. Zámok Halič
Priznám sa, že na svojej ceste som toto miesto vôbec nemal na pláne. Keď som ho zbadal z cesty, tak som hneď zastavil v prvej dedine a spýtal sa na cestu. Naozaj skvelé miesto minimálne na jedno kafé.
8. Kaštieľ Betliar
Keď budeš niekde v okolí Rožňavy, tak sa tu skús zastaviť. Okolie je veľmi pekné. A ten interiér? Naozaj nádhera!
7. Oravský hrad
Dlho som plánoval sa tu zastaviť a veľmi rád si to zopakujem. Cez leto sa dá na plti splavovať rieka.
6. Bratislavský hrad / Výlety po Slovensku
Najmä po premaľovaní na bielu farbu je skutočne krásny.
5. Zámok Smolenice
Nikdy som nerozumel, prečo tu neboli natočené nejaké rozprávky. Asfaltová cesta k zámku bola postavená za rekordne krátky čas kvôli politickej návšteve, ktorá tam mala prísť.
4. Červený kláštor
Počasie mi moc nevyšlo, ale ani to nezabránilo tomu, aby som jasal od toho, čo tu vidím. Skoro na konci sveta (pre mnohých) je skrytý naozaj hotový poklad.
3. Kaštieľ Budmerice
Len kúsok od Bratislavy je skryté toto niekdajšie sídlo šľachty. Skús sa tu zastaviť.
2. Zámok Bojnice / Výlety po Slovensku
Ak myslíš, že tento zámok mal byť číslo 1, tak je to ok. Súhlasím, že je to naozaj svetový skvost, ale keď som tu bol, tak sa nič výnimočne nestalo. To sa o víťazovi povedať nedá.
1. Spišský hrad
Ráno som si vyšliapal na kopec kúsok od hradu. O chvíľu sa to začalo. Okolo hradného návršia sa nenápadne začala plaziť hmla, ako anakonda okolo svojej koristi, až kým všetko nezakryla. Prvé mäkké lúče krásne nasvietili hrad a dokonalá scéna bola na svete.
Ak si si v zozname našiel niečo, čo ťa upútalo, tak sa tomu z toho veľmi teším. No a ak sa niekam aj vyberieš a podnikneš výlety po Slovensku práve z tohto zoznamu, tak mi určite pošli fotku.
Veľkú radosť mi však urobí aj to, ak sa o tento článok podelíš so svojimi priateľmi. Komentár, lajk alebo zdieľanie sú vždy vítané.
Ďakujem, že ma podporujete na mojich cestách a dobrodružstvách.
Aleš :-)
Všade som bol, nádherné zážitky.
Skvelé Ľuboš :-)
Určite si na cestách zažil mnoho krásnnych momentov :-)
Aleš.
no naozaj čarovne fotky musite mat krasne spomienky, milujem historiu ,a este viac tieto krasy slovenska.Nahodou v auguste pojdeme na špišsky hrad tak sa tesim a samozrejme v buducnosti chcem aj pracovat z historiou a aby so mnou kracala po cely zivot
Ahoj Erika,
ďakujem pekne za pochvalu, potešila si ma :-)
Mnoho zážitkov je veľmi pekných a na ne rád spomínam. Avšak nechcem len spomínať, tak sa snažím cestovať stále, aby bolo tých spomienok čo najviac:-)
To je skvlé, Spiš je nádherný a určite si ho užiješ. Ak sa ti bud dať tak siskús privstať a uvidíš krásne divadlo prírody, ako aj ja.
Prajem veľa úspechov a to nie len na ccestách :-)
Aleš.
krasne zabery na niektorych som bola prajem prijemné cestovanie po našej krajine
Ďakujem pekne Mária.
Súhlasím s tebu, že cestovanie po našj krajine je naozaj viac než príjemné :-)
Aleš.
Podporila som ťa, ale najkrajší je Betliar)). Ten som neraz
preliezla pred rokmi vrátane depozitára a je to zážitok na doživotie)). Proste nádhera.
Ďakujem pekne Eli.
Fíha, tak s tým depozitárom to muselo byť ešte krajšie. Mne sa tiež veľmi páčil Betliar a to som videl len to, čo ukazujú jeho návštevíkom oficiálne. Nabudúce pôjdem s tebou :-D
Aleš.
Nenašla som tam Poloniny a všade roztrúsené drevené kostolíky .Naozaj prekrásny kraj s nádhernou oblohou.Ale aj tak ďakujem pretože jednotka je top.:-)
To máš tak Magda, nedá sa stihnúť všetko a preto tu tie Poloniny chýbajú. Avšak ďakujem za super tip. Viem kam sa pobeiem nabudúce :-)
Maj sa fajn,
Aleš.
Betliar, Vígľaš a Krásna Horka mam na plane. Spišský hrad a Červený Kláštor po piaty krát! A Stará Ľubovňa je u mňa zatiaľ Top!
Paráááda Magdaléna! To znie naozaj, ako skvelý plán!
Prajem veľa skvelých zážitkov :-)
Aleš.
Takže skôr si ma odradil od niektorých navstiev. Milujem Filakovsky hrad . Ty si ho uplne zhovadil. Co tak si pozriet a precitat historiu. A v muzeu si bol ? A 9 km bol hrad Somoska . Vedel si ? Ak si uz taky cestovatel . A Halicsky zamok . Ze v prvej dedine si sa pytal . V ktorej ? Ten zamok je prismo obci Halic . A ja vedla MESTA Lucenec.
Ahoj Eva,
ďakujem, že si si na článok našla čas a takisto aj na tvoj názor.
Mrzí ma, že ťa článok od návštev odradil. Zámer to však nebol. Zhovadiť Fiľakovo som naozaj neplánoval. Proste som len opísal to, ako na mňa to miesto zapôsobilo, keď som ho navštívil. Nič viac, nič menej. O tom hrade Šomoška som vôbec nevedel. Keď ho teraz tak pozerám, tak je veľmi pekný a určite sa tam zastavím na nasledujúcej ceste. Ďakujem za super tip.
Halič som tiež neplánoval. Zrejme keď som vyšiel z Lučenca (smer Kremnica) tak som ho zbadal v diaľke (tuším bol na ľavej strane). Nevedel som čo je to za budovu, a preto som v prvej dedine zastavil a spýtal sa, ako sa tam dostanem. Milé tety mi povedali, že musím ísť do Haliča a tak som sa tam aj dostal.
Prajem veľa úspechov,
Aleš.
Dobrý nápad! Máme sa čím pochválit! Tak do toho Aleš!Ukáž svetu Slovensko!
Ďakujem pekne Lívia :-)
Veľmi si ma potešila a súhlasím s tebou, že Slovensko rozhodne má čo ukázať. Tak poďme na to! :-D
Maj sa fajn :-)
Aleš.
Slovensko je velmi krásné. Asi před dvěmi roky jsme byli na Oravském hradě letos jsme byli na Spišském hradě. Byli jsme mile překvapeni. Určitě navštívíme další vaše hrady, nebo zámky. Velmi toužím navštívit Bojnice.Děkuji za vaše tipy.
Ahoj Marta,
ďakujem veľmi pekne, že si si našla čas na článok. Veľmi sa teším aj z toho, že sa ti na Slovensku páči :-) Máš toho pochodeného naozaj dosť! Ja sa už dlhšie chystám na vštíviť váš klenot v Hlubokej, tak som zvedavý kedy sa to podarí :-)
Prajem veľa krásnych zážitkov,
Aleš.
Ahoj Aleš len chcem poukazat na Považsky hrad sice je to zrucanina ale po rozsiahlej rekonstrukcii sa tam oplati ist pozriet a prave zajtra sa hrad otvara pre verejnost.Vdaka dobrovolnikom a pomoci mesta je teraz naozaj vo vybornom stave.Krasna priroda a nadherny vyhlad z novej plosiny ktoru tam postavili.Pekny vylet zelam vsetkym.
Ahoj Mária,
ďakujem pekne za super tip, určite sa zíde mne a verím, že pomôže viacerým, ktorí takisto, ako aj ja, o tejto rekonštrukcii nevedeli. Keď budem mať cestu okolo PB tak sa rád zastavím.
Maj sa fajn a pekné cesty želám :-)
Aleš.
Ahoj, vďaka za článok a za výborné tipy, určite niektoré zaradím do „ToDo Listu“ :) Ale zjavne si západniar, Slovensko pokračuje aj za Popradom, dokonca aj za Spišským hradom. Určite by som Tvoj zoznam rozšíril ešte o pár miest na východe,
Ahoj Marek,
teším sa, že ti článok pomohol :-) Nie, nie, kdeže. Nie som západniar. Som zo severného SK :-)
Ďakujem za geografické tipy, ale viem o tom, kde má Slovensko hranice :-) Aj preto sú v článku tipy ako napr. Kožany, Betliar. Navštívil som aj iné mestá a lokality, no tie sa mi do tohto článku o hradoch a zámkoch nehodili. Každopádne mám ďalší dôvod na to, aby som napísal ďalší článok napríklad o mestách :-)
Prajem veľa úspechov a pozdravujem.
Aleš.
Ahoj,
tiez skoda ako na teba posobil Bojnicky zamok. Zvlastne. Nielen preto,ze som rodacka , ale na mna posobi vzdy magicky a carokrasne! Za kazdeho pocasia.
Ahoj Iva,
Som na tom podobne. Bojnice sú fantastické a vždy si ich rád pozriem. No keď som bol na Spišskom hrade tak to ráno bolo naozaj čarovné :-)
Ďakujem pekne za tvoj čas a prajem veľa úspechov :-)
Aleš.
Som už v pokročilom veku,ale spomienky z mojej mladosti s nebohým manželom na Jawe 500 sú nezabudnutelné. Pochodili sne rad radom hrady a zámky .Ďakujem vám za vašu námahu takto zviditeľňovať našu krásnu krajinu.
Dobrý deň pani Ida,
Teším sa z každého jedného komentára pod mojim článkom, ale ten od Vás ma nesmierne dojal. Ďakujem veľmi pekne! Veľmi si cením Vaše slová a prajem veľa šťastia!
Aleš :-)